cyanic-selkie/wikianc huggingface dataset:
1994 அட்லாண்டிக் சூறாவளி பருவம்
1994 அட்லாண்டிக் சூறாவளி பருவம் அட்லாண்டிக் பெருங்கடலில் உருவான  வெப்ப மண்டல சூறாவளி ஆகும். இது மிக சமீபத்திய குறைந்த செயல்பாட்டு சகாப்தத்தில் ("குளிர் கட்டம்") ஏற்பட்ட இறுதி பருவமாக இருந்தது. இது ஏழு பெயரிடப்பட்ட வெப்ப மண்டல புயல்கள்கள் மற்றும் மூன்று சூறாவளிகளை உருவாக்கியது. இது அனைத்தும் பருவகால சராசரி அளவுக்கு கீழே இருந்தது. இந்த பருவம் அதிகாரப்பூர்வமாக ஜூன் மாதம் 1 ஆம் நாள் 1994 ஆம் ஆண்டு தொடங்கியது மற்றும் நவம்பர் மாதம் 30 ஆம் தேதி 1994 ஆம் ஆண்டு முடிவடைந்தது. இதுவே அட்லாண்டிக் பெருங்கடலில் மிகவும் வெப்பமண்டல சூறாவளிகள் உருவாகும் காலத்தை வழக்கமாகக் குறிப்பிடுமா தேதிகள் ஆகும்.
மேற்கோள்
பகுப்பு:அட்லாண்டிக் சூறாவளி பருவங்கள்
ஆம்பூர் முற்றுகை
ஆம்பூர் முற்றுகை (Siege of Ambur) என்பது முதலாம் ஆங்கிலேய  - மைசூர் போர் நிகழ்ந்த காலத்தில், 1767 ஆம் ஆண்டு  நவம்பர் மாதம் 10 ஆம் தேதி முதல்  - திசம்பர் 7 ஆம் தேதி வரை தென்னிந்திய நகரமான  ஆம்பூர் நகரத்திற்கு எதிராக ஐதர் அலியின் தலைமையில் மேற்கொள்ளப்பட்ட ஒரு முற்றுகைப் போராகும். மைசூர் மற்றும் ஐதராபாத்து படைகள் இணைந்து ஐதர் அலியின் தலைமையில் இம்முற்றுகைப் போரில் பங்கேற்றன. பிரித்தானிய கிழக்கிந்தியக் கம்பெனியின் கேப்டன் கால்வெர்ட் உள்ளூர் படையினரின் உதவியுடன் ஒரு சிறிய படை மூலம் முற்றுகைப் படையினரை எதிர்கொண்டு ஆம்பூர் நகரத்தை வெற்றிகரமாக பாதுகாத்துக் கொண்டார்.
மேற்கோள்கள்
பகுப்பு:தமிழகப் போர்கள்
ஈத்தைல் அசிட்டேட்டு
எத்தில் அசிட்டேட்டு அல்லது ஈத்தைல் அசிட்டேட்டு (Ethyl acetate) என்பதன் முறையான பெயர் எத்தில் எத்தனோயேட்டு (ethyl ethanoate) ஆகும். இதனை உரோமன் எழுத்தில் சுருக்கி "EtOAc" அல்லது  "EA" என்றும் எழுதுவதுண்டு. இந்த கரிமவேதிச் சேர்மத்தின் வேதிவாய்பாடு CH3COOCH2CH3. இது நிறமில்லாத, தனித்தன்மையான நறுமணம் தரும், நீர்மப் பொருள். இதனை ஒட்டும்பசை அல்லது ஒட்டுநீர்மப் பொருள்கள் உருவாக்குவதற்கும், நகச்சாயப் பொருள்களிலும் குடிக்கும் காப்பியில் உள்ள காஃபீன் நீக்கிய காப்பி போன்றவற்றிலும், சிகரட்டுகளிலும் பயன்படுத்துகின்றார்கள். எத்தில் அசிட்டேட்டு என்பது எத்தனால், அசிட்டிக் அமிலம் ஆகியவற்றின் ஒர் எசுத்தர் ஆகும். பெரிய அளவில் உலகில் பல பகுதிகளிலும் இது கரைப்பான் பயன்பாட்டுக்காக உருவாக்கப்படுகின்றது. சப்பான், வட அமெரிக்கா, ஐரோப்பா ஆகிய பகுதிகளில் 1985 ஆம் ஆண்டுக்கான கூட்டுப் படைப்பின் மொத்த அளவு 400,000 டன்கள் 2004 ஆம் ஆண்டில், உலகம் முழுவதிலும் மொத்தம் 1.3 மில்லியன் டன் உற்பத்தி செய்யப்பட்டதாக மதிப்பிடப்பட்டுள்ளது.
அடிக்குறிப்புகளும் மேற்கோள்களும்
பகுப்பு:அசிட்டேட்டுகள் பகுப்பு:அசிட்டேட்டு எசுத்தர்கள் பகுப்பு:சுவைமணங்கள் பகுப்பு:எசுத்தர் கரைப்பான்கள் பகுப்பு:எத்தில் எசுத்தர்கள்
வை. மு. கோதைநாயகி
'''வை. மு. கோதைநாயகி''' (திசம்பர் 1, 1901 - பெப்ரவரி 20, 1960), தமிழகத்தைச் சேர்ந்த ஒரு புதின எழுத்தாளர் ஆவார். துப்பறியும் புதினம் எழுதிய முதல் தமிழ்ப் பெண் எழுத்தாளராவார். மேடைப் பேச்சாளர், கவிஞர், சமூகநல ஊழியர், இதழாசிரியர், இந்திய விடுதலைக்காகப் போராடியவர் என்று பல துறைகளிலும் சிறந்து விளங்கியவர் வை.மு.கோதைநாயகி அம்மாள். இவரைச் சமகால எழுத்தாளர்கள், ‘‘நாவல் ராணி, கதா மோகினி, ஏக அரசி’’ என்று போற்றினர். இதுவரை வெளிவந்துள்ள தமிழ் இலக்கிய வரலாற்று நூல்கள் இவரைச் சரியாக அடையாளம் காட்டவில்லை. 115 புதினங்களை எழுதியவர். தான் வாழ்ந்த 59 ஆண்டுகளில் 35 ஆண்டுகள் எழுத்தே உலகம் என்று இயங்கினார்.
வாழ்க்கைச் சுருக்கம்
கோதைநாயகி, திசம்பர் 1, 1901 ஆம் ஆண்டு, செங்கல்பட்டு மாவட்டம், நீர்வளூரில் வாழ்ந்த என்.எஸ். வெங்கடாச்சாரி, பட்டம்மாள் ஆகியோருக்கு இரண்டாவது குழந்தையாகப் பிறந்தார். வைணவ குடும்பத்தைச் சேர்ந்த இவரைச் சிறு வயதில் கோதை என்றும் ஆண்டாள் என்றும் செல்லமாக அழைத்தனர். பிறந்த ஒரு வயதிலேயே தன் தாயை இழந்தார். அதனால் அவரது பாட்டி வேதவல்லி அம்மாளும், அவரது சிற்றப்பா மனைவியான கனகம்மாளும் அவரை வளர்த்தனர். தன் சிற்றப்பா திருத்தேரி ராகவாச்சாரியாரிடம் நாலடியார், தேவாரம், திருவாசகம், கம்பராமாயணம், திருவாய்மொழி முதலிய பல தமிழ் இலக்கியங்களைக் கற்றார்.
சிறுவயதிலே திருமணம் செய்து வைக்கும் வழக்கம் இருந்த காலம் என்பதால் 1907-இல் கோதைநாயகிக்கு ஐந்தரை வயதான போது திருவல்லிக்கேணியில் வசித்து வந்த வை.மு. சீனிவாச அய்யங்காரின் மூன்றாவது மகனான ஒன்பது வயது நிரம்பிய வை.மு. பார்த்தசாரதிக்குத் திருமணம் செய்து கொடுத்தனர். கோதைநாயகியின் புகுந்த வீட்டினர் தீவிர வைணவ மரபின் வழிவந்தவர்கள். ‘வைத்தமாநிதி முடும்பை குடும்பம்’ என்ற பெயர் பெற்ற அக்குடும்பத்தினருக்கு அக்காலத்தில் திருவல்லிக்கேணியிலும், வைணவ சமூகத்திலும் தனிமதிப்பு இருந்தது. அக்குடும்ப உறுப்பினர்கள் அனைவரும் தங்களது பெயருக்கு முன்னால் வை.மு. என்ற எழுத்துகளைச் சேர்த்துக்கொண்டனர். வைத்த மாநிதி என்பது அக்குடும்பத்தினரின் குலதெய்வமான திருக்கோளூர் பெருமானின் பெயராகும். முடும்பை என்பது அவர்களின் பூர்வீக ஊராகும். கோதைநாயகிக்கும் திருமணத்துக்குப் பின்னர் ‘வை.மு.’ என்ற குடும்பப்பெயரை இணைத்து வை.மு. கோதைநாயகி என அழைத்தனர். கோதை நாயகியின் வெற்றிக்கு அவரது செயல்கள் அனைத்திலும் கை கொடுத்து நின்றவர் கணவர் பார்த்தசாரதி தான். திருமணத்தின்போது கோதைநாயகி பள்ளி சென்று படித்தவரில்லை. பார்த்தசாரதி, அவரைக் கல்வி கற்கச் செய்தார். கோதைநாயகி, தன் மாமியாரிடம் தெலுங்கு மொழியைக் கற்றார்.
எழுத்துப் பணி
கோதைநாயகி பள்ளிக்கூடம் போகவில்லை. அதனால் அவருக்கு எழுதப் படிக்கவும் தெரியாது. ஆனால், வீட்டில் எப்போதும், திருவாய்மொழி, பாசுரங்கள் பாடிக்கொண்டிருப்பார். இதனால் அவருக்குத் தமிழ்நடை சரளமாக வரத் தொடங்கியது. தொடக்கக் காலத்தில் சின்னஞ்சிறு குழந்தைகளுக்குப் பழங்கதைகளைச் சொல்லி வந்தார். சிறுவயதிலேயே மற்றவர்கள் ரசிக்கும் அளவிற்குக் கற்பனைக் கதைகளைக் கூறும் திறன் கோதைநாயகிக்கு இருந்தது. இதனைக் கண்ட அவரது கணவர் அவரிடம் காணப்பட்ட படைப்பாற்றலை ஊக்குவிக்கும் பொருட்டு அவரைப் பல நாடகங்களுக்கு அழைத்துச் சென்றார். நாடகங்களைப் பார்த்து இரசித்த கோதைநாயகிக்குத் தானே நாடகங்களை எழுதவேண்டும் என்ற ஆவல் ஏற்பட்டது.
பொதும்பில் புல்லாளங் கண்ணியார்
பொதும்பில் புல்லாளங் கண்ணியார் சங்ககாலப் பெண்பால் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம்பெற்றுள்ளது. அது அகநானூறு 154ஆம் பாடலாக உள்ளது.
வை. மு. கோதைநாயகி
எழுத்துப் பணி
கோதைநாயகி, நாடகம் எழுதுவதிலும், இயக்குவதிலும் வல்லவர். அவருடைய சமூக நாடகங்கள் பலமுறை மேடை ஏற்றப்பட்டுள்ளன. அவற்றில் அருணோதயம், வத்சகுமார், தயாநிதி என்ற நாடகங்கள் பலரது பாராட்டைப் பெற்றவை. இவ்வாறு, கோதைநாயகி இயல், இசை, நாடகம் என்ற முத்தமிழிலும் வல்லவராகத் திகழ்ந்தார். மேலும் இரு சிறுகதைத் தொகுதிகள், மூன்று நாடகங்கள், இரண்டு உரைநடை நூல்கள் ஆகியவை அவரின் இதர படைப்புகளாகும்.
இதழியலாளர்
முதல் நூல் தந்த ஊக்கத்தால் கோதைநாயகி வைதேகி என்ற புதினத்தை எழுதினார். இதனை வடுவூர் துரைசாமி ஐயங்கார் திருத்தம் செய்து கொடுத்ததுடன் தமது மனோரஞ்சனி இதழில் வெளியிட்டு ஊக்கம் தந்தார். அவரது அறிவுரையின் பேரில், 1925-ஆம் ஆண்டு ஆகத்து மாதம் வெளிவராமல் நின்று போயிருந்த ஜகன்மோகினி மாத இதழை விலை கொடுத்து வாங்கி அதே பெயரில் வெளியிடத் தொடங்கினார். அதில் வைதேகி புதினத்தைத் தொடர்கதையாக ஓர் ஆண்டு முழுக்க வெளியிட்டார் இதற்குப் பலர் பலத்த எதிர்ப்பு காட்டினர் என்றாலும், மக்களுக்கு விழிப்புணர்வூட்ட இதழ்கள் தாம் நல்ல வழி என்று இவ்விதழை நடத்துவதிலிருந்து பின்வாங்க மறுத்தார். பின்பு அவ்விதழ் கோதைநாயகி இறப்பதற்குச் சில ஆண்டுகள் முன்பு வரை 35 ஆண்டுகளாக வெளிவந்தது குறிப்பிடத்தக்கது.
பொதும்பில் புல்லாளங் கண்ணியார்
இவரதுபாடல் சொல்லும் செய்திகள்
பகுவாய்த் தேரை பிடவம் கோடல் இரலை வலவ! (தேர்க்காலில் அகப்பட்டுக்கொள்ளாமல் அவை விலகட்டும்).
வை. மு. கோதைநாயகி
இதழியலாளர்
ஜகன்மோகினி இதழின் வாசகர் எண்ணிக்கை உயரத் தொடங்கியது. இதனால் வடுவூரார் நடத்தி வந்த மனேரஞ்சனி தேக்கநிலையை அடைந்தது. கோதைநாயகி எழுதிய வைதேகி என்ற கதையை வடுவூரார் பிழைதிருத்தித் தருவதாக வாங்கிச் சென்றார். பொறாமை காரணமாக "நான்தான் வை.மு. கோதை நாயகிக்காக 'வைதேகி' என்ற புதினத்தை எழுதிக் கொடுத்தேன். இனி வைதேகி ஜகன்மோகினியில் தொடராது" என்று வடுவூரார் அறிவித்தார். ஆனாலும், கோதைநாயகி தன்னுடைய நினைவுத்திறன் கொண்டே வைதேகியையை ஜகன்மோகினியில் தொடர்ந்து எழுதித் தான் எழுதியதாகக் கூறிய வடுவூராரின் கூற்றைப் பொய்யாக்கினார்.
பொதும்பில் புல்லாளங் கண்ணியார்
இவரதுபாடல் சொல்லும் செய்திகள்
நான் அம்மா அரிவையைத் துன்னவேண்டும்.
வை. மு. கோதைநாயகி
இதழியலாளர்
கோதைநாயகியின் எழுத்தாற்றல் தமிழ் வாசகர்களிடையே பரவியது. அதனால், கோதைநாயகி ஜகன்மோகினியில் பல்வேறு பகுதிகளையும் சேர்த்து மற்ற இதழ்கள் போல் வெளியிடலானார். புகழ்பெற்ற எழுத்தாளர்களின் படைப்புகளையும் வெளியிட்டார். விற்பனை கூடியது. தமிழ்நாட்டில் ‘ஜகன்மோகினி’ முன்னணி இதழ்களுள் ஒன்றாக முன்னேறியது. கோதை நாயகி, தனது பல புதினங்களை ஜகன்மோகினியின் மூலம் தான் எழுதினார். இந்து - இசுலாமியர் ஒற்றுமை, பெண் விடுதலை, நாட்டுப்பற்று, மதுவிலக்கு, விதவை திருமணம் ஆகியவற்றைப் புதினங்கள் மூலம் வலியுறுத்தி எழுதினார். மொத்தம் 115 புதினங்களை இவர் எழுதினார். 1937-ஆம் ஆண்டு சொந்த அச்சகம் ஒன்றை நிறுவி அச்சுத்தொழிலிலும் சிறந்து விளங்கினார்.
பொதும்பில் புல்லாளங் கண்ணியார்
இவரதுபாடல் சொல்லும் செய்திகள்
பகுப்பு:சங்கப் புலவர்கள்
வை. மு. கோதைநாயகி
மேடைப் பேச்சாளராக
இவரது மேடைப் பேச்சுக்களைக் கேட்க ஏராளாமானோர் கூடுவார்கள். பேசும் போது இடையிடையே குட்டிக் குட்டிக் கதைகளைச் சொல்லுவார். காங்கிரஸ் இயக்கத்தில் செயல்திறன் மிக்க உறுப்பினராக வை.மு.கோ. அம்மையார் விளங்கினார். தீரர் சத்தியமூர்த்தி, காமராசர், மூதறிஞர் இராஜாஜி போன்றோர் அம்மையாருடன் நட்புடையவர்களாக இருந்தனர். தீரர் சத்தியமூர்த்தியின் கூட்டங்களில் அம்மையார் கலந்து கொண்டு கடவுள் வாழ்த்துப் பாடலையும், பாரதியாரின் தேசிய எழுச்சி மிக்க பாடல்களையும் பாடியுள்ளார். ராஜாஜியின் தலைமையில் ஒரு பொதுக் கூட்டத்தில் இவர் பேசியதைக் கேட்டு, தான் பேசும் கூட்டங்களிலெல்லாம் இவரையும் பேசச் சொல்லி அன்பாக உத்தரவிட்டார் ராஜாஜி.
கருநாடக இசைப் பாடகராக
வை.மு.கோ. அம்மையார் இசையில் மிகுந்த ஈடுபாடுடையவராக விளங்கினார். கருநாடக இசைப் பாடல்களைப் பாடுவதிலும் வல்லவராக இவர் இருந்தார். அவரது குரல் வளம், உச்சரிப்பு, பாடும் திறன் பலரை அவர் பாட்டுக்கு அடிமையாக்கியிருந்தது. காங்கிரஸ் மேடைகள் தோறும் நாட்டுப்பற்று உள்ள பாடல்களைஅம்மையார் பாடினார். அத்துடன் வீட்டில் முடங்கிக் கிடந்த பெண்களின் இசைஆற்றலை வெளிக் கொணரப் பாடுபட்டுள்ளார். அந்த வரிசையில் ஒருவர் புகழ் பெற்ற டி. கே. பட்டம்மாள் ஆவார். வை.மு.கோ. இனிய குரலில் பாடுவதை மெய்மறந்து பாரதியார் இரசித்ததாகக் கூறுவார்கள். மகாகவி பாரதியாரின் பாராட்டைப் பெற்றவர். அம்மையார் வானொலியிலும் இசைநிகழ்ச்சிகளை வழங்கி அதனை இசைத்தட்டுகளாகவும் கொடுத்துள்ளார் என்பது குறிப்பிடத்தக்கது.
வை.மு.கோ. மேடைகளில் பாடுவதன்றிப் பல பாட்டுகளையும் புனைந்துள்ளார். இவர் சில அபூர்வ ராகங்களில் இயற்றிய கிருதிகள் எல்லாம் சமீபத்தில் 'இசை மார்க்கம்' என்ற புத்தகமாக வெளி வந்துள்ளன. முப்பதுகளில் வை.மு.கோ வீட்டில் வசித்த பி.ராமபத்ரன் என்பவர் இப்புத்தகத்தைப் பதிப்பித்துள்ளார். அம்பா மனோஹரி, கங்கணாலங்காரி, அம்சப்ரமாரி, தவளி ஹம்சி போன்ற அபூர்வ ராகங்களிலுள்ள இந்த கிருதிகள், கர்நாடக இசைப் பாடகர்களால் இப்போது மேடைகளில் பாடப்பட்டு வருகின்றன.
விடுதலைப் போராட்டத்தில் ஈடுபாடு
பத்திரிகையாளராக, நாவலாசிரியராக மட்டுமிருந்த வை.மு.கோ.வுக்கு அன்னி பெசன்ட் அம்மையார் மூலமாகத் தேசபக்தர், சமூகத் தொண்டர் அம்புஜம் அம்மாளின் நட்பு ஏற்பட்டது. தந்தை சீனிவாச ஐயங்கார் இல்லத்துக்கு 1925-ஆம் ஆண்டு மகாத்மா காந்தி வருகை தந்த போது வை.மு.கோதை நாயகி அம்மாள் காந்தியைச் சந்தித்தார். இந்நிகழ்வு வை.மு.கோவின் வாழ்க்கையில் பெரும் திருப்பத்தை ஏற்படுத்தியது. காந்தியின் எளிமையான தோற்றமும், ஆராவாரமற்ற அவரது உறுதியான நாவன்மையும் அம்மையாரை மிகவும் கவர்ந்தது. பட்டாடையே உடுத்திப் பழக்கப்பட்ட வை.மு.கோ. அது முதல் கதர் புடவையையே அணியத்தொடங்கினார். மங்கல நாணைத் தவிர ஆடம்பரமான அணிகலன்களைத் தவிர்த்து, வேறு நகைகளை அணிவதில்லை என்று உறுதி பூண்டு அதையும் இறுதி வரையில் கடைப்பிடித்தார். பின்பு அம்புஜம் அம்மையார், ருக்மணி இலட்சுமிபதி, வசுமதி இராமசாமி ஆகியவர்களுடன் இணைந்து சமூக சேவையில் ஈடுபட்டார்.
1931-இல் மகாத்மா காந்தி கள்ளுக்கடை மறியலில் ஈடுபட வேண்டும் என்று அழைப்பு விடுத்தபோது அம்மையார் அதை ஏற்று திருவல்லிக்கேணியில் தற்போதைய பெசண்ட் ரோட்டில் திருமலாச்சாரி பள்ளி இருக்குமிடத்தின் அருகே இருசப்ப கிராமணித் தெருவில் இருந்த கள்ளுக்கடை முன் மறியல் செய்தார். சென்னை சைனா பஜாரில் தடையை மீறி ஊர்வலம் சென்றதால், தலைவர்கள் பலருடன் கோதைநாயகியும் கைது செய்யப்பட்டார். ஆறு மாதச் சிறைத் தண்டனையும் நூறு ரூபாய் அபராதமும் விதிக்கப்பட்டது. அபராதம் கட்ட மறுத்ததால் கூடுதலாக நான்கு வாரம் சிறைத் தண்டனை அம்மையாருக்கு விதிக்கபட்டது.
1932-இல் ‘லோதியன் கமிஷனுக்கு’ எதிராக நடந்த போராட்டத்தில் கலந்து கொண்டும், அன்னியத் துணி எதிர்ப்பு இயக்கத்தில் கலந்துகொண்டதற்காகவும் கோதையை வேலூர் சிறையில் அடைத்தார்கள். ஓர் எழுத்தாளர் என்ற முறையில் சிறையில் இருந்த காலத்தைப் பயனுள்ளதாகப் பயன்படுத்திக் கொண்டார். ஒவ்வொரு கைதியையும் தனித்தனியாகச் சந்தித்து அவர்கள் சிறைக்குள் தள்ளப்பட்ட காரணங்களைக் கேட்டு அவற்றை நாவலாக எழுதத் தொடங்கினார். சிறைக்கைதிகளை வன்முறை பாதையிலிருந்து திசை திருப்பி காந்திய பாதைக்குக் கொண்டு செல்ல முயன்றார். அதில் ஓரளவு வெற்றியும் பெற்றார். சிறையில் இருந்தபோது "சோதனையின் கொடுமை", "உத்தமசீலன்" ஆகிய புதினங்களை எழுதினார். இவர் சிறையில் இருந்த போது ஜகன்மோகினி இதழை இவரது கணவர் வை.மு.பார்த்த சாரதி தொடர்ந்து நடத்தினார்.
இட மாற்றம்
இரண்டாவது உலகப்போரின் போது ஏற்பட்ட அச்சம் காரணமாக மக்கள் பலரும் சென்னையை விட்டு வெளியேறினர். வை.மு. கோ. அம்மையாரும் "ஜகன்மோகினி' அச்சகத்தோடு சென்னைக்கு அடுத்த செங்கல்பட்டு அருகேயிருந்த சிங்கபெருமாள் கோயில் எனப்படும் சிற்றூரில் குடியேறினார். ஜகன்மோகினி வெற்றிக்கு அதில் சித்திரம் வரைந்த சாமுவேல் என்ற ஓவியர் ஒரு காரணமாவார். இவர் இறுதிவரை ஜகன்மோகினி சிறப்பாக வெளிவர உறுதுணையாக இருந்தார். நாடு விடுதலை அடைந்தவுடன் மீண்டும் சென்னைக்கே "ஜகன்மோகினி' அலுவலகத்தையும் அச்சகத்தையும் அம்மையார் கொண்டுவந்தார்.
திரைப்படத்துறை
கோதை நாயகியின் நாவல்கள் பல பிற்காலத்தில் திரைப்படங்களாக எடுக்கப்பட்டன. அவரது 'அனாதைப் பெண்' என்ற நாவலை ஜுபிடர் பிக்ஸர்ஸ் நிறுவனம் திரைப்படமாகத் தயாரித்து வெளியிட்டது. அம்மையாரின் 'தயாநிதி' என்ற நாவல் சித்தி என்ற பெயரில் வெளிவந்து மிகுந்த புகழ் பெற்றது. மேலும் ராஜமோகன் (1937), தியாகக்கொடி, நளினசேகரன், (1966) போன்ற படங்கள் குறிப்பிடத்தக்கன. ‘சித்தி’ படத்துக்கான சிறந்த 'கதையாசிரியர் விருது' கோதைநாயகிக்கு அவர் இறந்த பின் வழங்கப்பட்டது.
பொதுத் தொண்டுகள்
வை.மு.கோ அம்மையார் இலவசமாக குழந்தைப்பேறு மருத்துவம் பார்ப்பதும் உண்டு. தமது உறவினர்களுக்கு மட்டுமின்றித் தன்னை நாடிவந்து குழந்தைப்பேறு பார்க்க வேண்டும் என்று யார் அழைத்தாலும் சாதி சமய வேறுபாடின்றி அவர்கள் இருப்பிடத்திற்கே சென்று மருத்துவம் பார்ப்பார். இந்தியா சுதந்திரம் பெற்ற அன்று அம்மையார் அதனைச் சிறப்பாகக் கொண்டாடி மகிழ்ந்தார்.
1948-ஆம் ஆண்டு சனவரி 30-ஆம் நாள் காந்தி மறைந்த பின்பு 13-ஆம் நாள் அவரது சாம்பல் நாடெங்கும் கடலில் கரைக்கப்பட்டது. சென்னையில் நடந்த சாம்பல் கரைப்பு நிகழ்ச்சியில் கலந்து கொண்ட அமமையார் காந்தியின் நினைவாக மார்ச்சு மாதம் 2-ஆம் நாளன்று மகாத்மாஜி சேவா சங்கம் என்ற சங்கத்தைத் திருவல்லிக்கேணியில் தொடங்கினார். அச்சங்கத்தின் வாயிலாக ஏழைகளுக்கும் ஆதரவற்ற குழந்தைகள், பெண்களுக்கும் பல்வேறு உதவிகளைச் செய்தார்.
வை.மு.கோ.அம்மையாரின் தேசிய சேவையைப் பாராட்டிக் காங்கிரஸ் அரசாங்கம் அவருக்குச் செங்கல்பட்டுக்கு அருகே 3 ஏக்கர் நிலமும் மற்றொரு இடத்தில் 7 ஏக்கர் நிலமும் வழங்கிச் சிறப்பித்தது. ஆனால் அவ்வாறு தனக்குக் கிடைத்த நிலத்தைப் பூமிதான இயக்கத்திற்காக வினோபாவேயிடம் அம்மையார் வழங்கிவிட்டார்.
இறுதிக் காலம்
1956-ஆம் ஆண்டில் அம்மையாரின் ஒரே மகனான ஸ்ரீநிவாசன் திடீரென்று இறந்தார். அவரது மறைவு அம்மையாரை நிலைகுலைய வைத்துவிட்டது. பெண்களின் வழிகாட்டியாக, சிறந்த விடுதலைப்போராட்ட வீராங்கனையாக, நாடக ஆசிரியராக, நாடக இயக்குநராக, இசை வல்லவராக, பத்திரிக்கை ஆசிரியராகப் பன்முக ஆற்றலுடன் விளங்கிய நாவல் ராணியாகிய வை.மு.கோதைநாயகி அம்மாள், தன் மகன் இறந்து தான் மட்டும் இருக்கிறோமே என்று வருந்தி சரியாக உணவு உண்ணாமல் உறக்கமின்றி உடம்பை வருத்திக் கொண்டார். அதனால் அம்மையார் கொடிய காச நோய்க்கு ஆளானார். தாம்பரம் காசநோய் மருத்துவ மனையில் உரிய சிகிச்சை பெற்றும் பலனின்றி 1960-ஆம் ஆண்டு பிப்ரவரி மாதம் 20-ஆம் நாள் மருத்துவமனையிலேயே இறந்தார்.
வை.மு. கோதைநாயகி அம்மாளின் சில படைப்புகள்
ஜகன் மோகினி இதழில் வெளிவந்த வை.மு. கோதைநாயகி அம்மாளின் சில படைப்புகள்
வெளி இணைப்புகள்
பகுப்பு:1901 பிறப்புகள் பகுப்பு:1960 இறப்புகள் பகுப்பு:தமிழக எழுத்தாளர்கள் பகுப்பு:தமிழ்ப் பெண் எழுத்தாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:தமிழ் இதழியலாளர்கள் பகுப்பு:காஞ்சிபுரம் மாவட்ட நபர்கள்
அயோத்தி மாவட்டம்
அயோத்தி மாவட்டம் முன்னர் இதன் பெயர் பைசாபாத் மாவட்டம் என இருந்தது. பைசாபாத் மாவட்டத்தின் பெயரை, அயோத்தி மாவட்டம் என மாற்றப்படுவதாக, உத்தரப் பிரதேச முதலமைச்சர் யோகி ஆதித்தியநாத் 6 நவம்பர் 2018 அன்று அறிவித்தார்.
அயோத்தி கோட்டத்தில் அமைந்த அயோத்தி மாவட்டத்தின் தலைமையகம் சரயு ஆற்றின் கரையில் அமைந்த அயோத்தி மாநகராட்சியில் உள்ளது. இந்த மாவட்டம் 2,522 சதுர கிலோமீட்டர் பரப்பளவில் அமைந்துள்ளது. இம்மாவட்டத்தின் அயோத்தி நகரில் இராமர் பிறந்த இடம் அமைந்துள்ளது. மேலும் பாபர் மசூதி இருந்தது. அயோத்தி மாவட்டத்தின் பெரிய நகரமான பைசாபாத் நகரத்தில் டாக்டர். இராம் மனோகர் லோகிய அவத் பல்கலைகழகம் அமைந்துள்ளது.
மக்கள் தொகை
2011 மக்கள் தொகைக் கணக்கெடுப்பின்போது 24,70,996 மக்கள் வாழ்ந்தனர். அதில் ஆண்கள் 12,59,628 மற்றும் பெண்கள் 12,11,368 உள்ளனர். 6 வயதிற்குட்பட்ட குழந்தைகள் 3,60,082 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். ச்ராசரி எழுத்தறிவு 68.73% ஆகவுள்ளது. அயோத்தி மாவட்ட மக்கள்தொகையில் இந்துக்கள்	20,94,271 (84.75%), இசுலாமியர்கள் 3,65,806 (14.80%) மற்றும் பிற சமயத்தவர்கள் 0.45% ஆக உள்ளனர். அயோத்தி மாவட்ட மக்கள் அவதி மொழி, இந்தி மற்றும் உருது மொழிகள் பேசுகின்றனர்.
மாவட்ட நிர்வாகம்
2522 சதுர கிலோ மீட்டர் பரப்பளவு கொண்ட அயோத்தி மாவட்டம், 5 வருவாய் வட்டங்களும், 11 ஊராட்சி ஒன்றியங்களையும், 2 மாநகராட்சிகளையும், 1272 கிராமங்களையும் கொண்டுள்ளது.
ஊராட்சி ஒன்றியங்கள்
அயோத்தி மாவட்டம் 11 ஊராட்சி ஒன்றியங்களைக் கொண்டுள்ளது. அவைகள்:
பைசாபாத் தொடருந்து சந்திப்பு நிலையம்
6 நடைமேடைகளுடன் கூடிய பைசாபாத் தொடருந்து நிலையம் கான்பூர், லக்னோ, வாரணாசி, அலகாபாத், மும்பை, தில்லி, கொல்கத்தா நகரங்களுடன் இணைக்கிறது.
அயோத்தி தொடருந்து சந்திப்பு நிலையம்
3 நடைமேடைகளுடன் கூடிய அயோத்தி தொடருந்து சந்திப்பு நிலையம், கோரக்பூர், கான்பூர், லக்னோ, அலகாபாத், வாரணாசி, பாட்னா, ஆசான்சோல், கொல்கத்தா, கவுகாத்தி, அமிர்தசரஸ், மும்பை, தில்லி, சென்னை, அகமதாபாத் போன்ற நகரங்களுடன் இணைக்கிறது.
இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:உத்தரப் பிரதேசம் பகுப்பு:அயோத்தி மாவட்டம்
கோண்டுவானா
right|thumb|250px கோண்டுவானா (Gondwana, ɡɒndˈwɑːnə) ), என்பது வரலாற்றுரீதியாக பெருங்கண்டத்தின் தெற்குப் பகுதிக்குக் கொடுக்கப்பட்ட பெயர். 570 - 510 மில்லியன் ஆண்டுகளுக்கு முன்னர் இக்கண்டம் நிலவியல் ரீதியாக மூடத் தொடங்கியது. இதன் மூலம் கிழக்கு மற்றும் மேற்கு கோண்டுவானாக்கள் இணைந்தன . 180 - 200 மில்லியன் ஆண்டுகளுக்கு முன்னர் பாஞ்சியா என்ற ஒரு நிலம் இரண்டாகப் பிரிந்த போது கோண்டுவானாவும் லோரேசியாவில் இருந்து பிரிந்தது . லோரேசியா என்ற வடக்கு-அரைப்பகுதியின் கண்டம் மேலும் வடக்கே நகர்ந்தபோது கோண்டுவானா தெற்கே நகர ஆரம்பித்தது.
கோண்டுவானா இன்றைய ஆப்பிரிக்கா, கடகத் திருப்பத்திற்கு தெற்கில் உள்ள இந்தியத் துணைக்கண்டம், ஆஸ்திரேலியா, நியூசிலாந்து, அண்டார்க்டிக்கா, மடகஸ்கார், அரேபியா ஆகிய பரந்த நிலப்பரப்பைக் கொண்டிருந்தது.
நண்ணிலக்கடல் ஆசியாவை ஊடறுத்துச் சென்று பசிபிக் பெருங்கடலுடன் சேர்ந்திருந்தது. ஆனால் இமயமலை தொடர் அன்று கடலுக்குள் மூழ்கி இருந்தது.
ஒவ்வொரு தீவும் தாவரத்தால் நிறைந்து ஒரு மாபெரும் சோலை போல் தோன்றியது. இதனால் பொழில் எனப்பட்டது. இதனாலேயே இந்திய நிலப்பகுதி நாவலந்தீவு என்றும், நாவலந் தண் பொழில் என்றும் அழைக்கப்பட்டது. ஒரு காலத்தில் இந்தியாவுடன் இணைந்திருந்து இந்தியப் பெருங்கடலில் மூழ்கிப் போன பெருநிலப்பகுதியை பழந்தமிழ் நூல்களும், இக்கால தமிழ் அறிஞர்களும் குமரிக்காடு அல்லது குமரிக் கண்டம் அல்லது பழம்பாண்டிநாடு என்று குறிப்பிடுகின்றனர். அதனை லெமுரியா கண்டம் என்றும், கோண்டுவானா என்றும், மேலை நாட்டு ஆய்வாளர்கள் கூறுகின்றனர்.
தி. வே. சுந்தரம்
'''தி. வே. சுந்தரம் அய்யங்கார்''' (திருக்குறுங்குடி வேங்கராம் சுந்தரம் ஐயங்கார்) (1877 - ஏப்ரல் 28, 1955) T V சுந்தரம் அய்யங்கார் எனப் பரவலாக அறியப்படும் இவர் மற்றும் இந்தியாவின் பெரிய பல்துறை தொழிலகங்களில் ஒன்றான டி.வி. சுந்தரம் அய்யங்கார் அண்ட் சன்சு குழும நிறுவனங்களின் நிறுவனர் ஆவார். தொடக்கத்தில் வழக்குரைஞராகப் பணியாற்றிய இவர் பின்னாளில் வெற்றிகரமான தொழில் அதிபராக திகழ்ந்தார். அப்போதைய சென்னை மாகாணத்தில் முதன் முதலில் பேருந்து சேவையைத் தொடங்கியவர் இவரே.
கோண்டுவானா
உயிர்களின் தோற்றத்திற்குரிய மூலத்தாயகத்தை - கடலுள் சிறிதளவு மூழ்காதிருந்த மிகப் பரந்த கண்டத்தை அவர்கள் அவ்வாறு குறிப்பிட்டார்கள் எனலாம்.
தி. வே. சுந்தரம்
பிறப்பு
1877 இல் திருநெல்வேலி மாவட்டத்திலுள்ள திருக்குறுங்குடி என்ற ஊரில் பிறந்தார். முதலில் வழக்குரைஞராகப் பணியாற்றிய இவர், பின் தன் தந்தையின் விருப்பத்திற்கிணங்க இந்திய இரயில்வேயிலும் பின் வங்கியிலும் பணி புரிந்தார்.
கோண்டுவானா
லெமுரியா கண்டத்தில் நிலைப்பேற்றை இக்கால ஆய்வாளர்கள் உறுதி செய்கின்றனர். அதை உயிர்களின் தோற்றத்திற்குரிய இடமாக ஊகம் செய்கின்றனர். அவ்விடம் தென்னிந்தியாவின் நிலப்பகுதியை ஒட்டி கடலில் இருந்தது. இவ்வாறு கூறுவதில் இருந்தும், அதனுள் அழிந்த நாகரீகம் பற்றியும் கொண்டிருந்த நம்பிக்கை வரலாற்று நிகழ்வை ஒட்டியதே அன்றி கற்பனை அன்று என உறுதியாகக் கூற முடிகின்றது. லெமுரியாவின் நிலைப்பேற்றை பல்துறை ஆய்வாளர்களும் தத்தம் ஆய்வு முடிவுகளைக் கண்டு உறுதிப்படுத்துகின்றனர். உயிரினங்கள் தோன்றுவதற்கு முன்போ, தோன்றும் காலத்திலோ கோண்டுவானா கண்டம் சிதைவுறத் தொடங்கியது என்கின்றனர்.
மனிதனுக்கு முன்னோடியான குரங்கு மனிதன் தோன்றிய காலத்தில் லெமுரியா அழிவு எய்தத் தொடங்கியது என்கின்றனர். ஒரு தலைசிறந்த நாகரீகமே குமரி கண்டத்தில் மூழ்கிவிட்டது என்று பழந்தமிழ் நூல்கள் கூறுகின்றன. உயிர்களின் தோற்றம், வளர்ச்சி, நாகரீகத் தொடக்கம் ஆகியன ஒரு கண்டத்தில் இருந்து தொடங்குவதை ஆய்வாளர்களின் கூற்றுக்கள் தெளிவாக உணர்த்துகின்றன.
தி. வே. சுந்தரம்
வாழ்க்கை
சுந்தரம் அய்யங்கார் முற்போக்குச் சிந்தனை கொண்டவர். இளம்வயதில் கைம்பெண்ணான தன் மகள் தி. சு. சௌந்தரத்துக்கு மகாத்மா காந்தியின் ஆசியுடன் மறுமணம் செய்து வைத்தார். தி. சு. சௌந்தரம் இந்திய விடுதலைப் போரில் தன்னை ஈடுபடுத்திக்கொண்டார். இந்திய அரசு தி. சு. சௌந்தரத்தின் அஞ்சல் தலையை வெளியிட்டு அவரை பெருமைப்படுத்தியது.
கோண்டுவானா
கடலுள் மூழ்கிய கண்டத்தில் இன்றைய நாகரீகத்திற்கு இணையான நாகரீகம் செழித்திருந்தது என்று இசுக்காட்டு எலியட்டு, கார்வே போன்ற மேலைநாட்டு ஆய்வாளர்கள் கூறுகின்றனர். உயிர் வகைகள் பெருகுவதற்கு ஏற்ற தட்பவெப்ப சூழ்நிலைகளை நிலநடுக்கோட்டுப் பகுதி சிறப்பாக பெற்றுள்ளது. உயிர் திரளில் வகை மிகுதிக்கும், செழித்த வளர்ச்சிக்கும், எண்ணிக்கைப் பெருக்கத்திற்கும் நடுக்கோட்டுப் பகுதியே தலைசிறந்து நிற்கின்றது உலகில் மிக வடக்கில் உள்ள நாடுகளில் மரங்கள் 5 அடி உயரத்தில் வளர்வது அரிதாக இருக்கின்றது. தென்னிந்தியா போன்ற நடுக்கோட்டுப்பகுதியில் 100, 120 அடி உயரமுள்ள மரங்கள் உள்ளன. இதனைக் கூட தமிழர், புல் என்றே அழைக்கின்றனர்.
அறிவியலாளர் முடிவின்படி தென்னிந்தியா, இலங்கை என்பன பெரும்பாலும் கருங்கல் பாங்காகவே இருக்கின்றன. இவற்றில் உள்ள பாறைகள் தீவண்ணப்பாறை வகையைச் சேர்ந்தவை. இதுவே முதலில் கொதிக்கிற நெருப்புக் குழம்பாக இருந்து பின் இறுகிய பாறையாகி இருக்கும் எனவே இதில் இருந்து உயிரினங்கள் தோன்றுவதற்கு முந்தைய காலம் தொட்டே., தென்னிந்தியா நிலப்பகுதியாகவே இருந்தது என்பது தெளிவாகின்றது. இதற்கு நேர்மாறாக வட இந்தியா, இமயமலைப் பகுதி மற்றும் பிற ஆசிய பகுதிகள் ஆகியவற்றில் இருக்கும் மண், பாறைகளின் இயல்பை பார்த்தால் அவை மிகவும் பிற்பட்டவை என்பதை அறியலாம்.
தி. வே. சுந்தரம்
வாழ்க்கை
வெற்றிகரமான தொழிலதிபராக விளங்கிய இவர் கலைகளையும் ஆதரித்தார். தான் ஓய்வு பெற்று வணிகத்தை தன் மகன்களிடம் ஒப்படைத்ததைக் கண்டு இராசகோபாலாச்சாரி இவரைப் பாராட்டினார். ஏப்ரல் 28, 1955 இல் அதிகாலையில் கொடைக்கானலில் உள்ள தன் வீட்டில் இறந்த போது இவரது வயது 78. இவரைப் பெருமைப்படுத்தும் விதத்தில் வெண்கலமும் பளிங்கும் கொண்ட இவரின் மார்பளவு உருவச்சிலை மதுரையில் ஆகஸ்டு 7, 1957 இல் அந்நாள் மத்திய வணிக அமைச்சரால் திறந்து வைக்கப்பட்டது. .
கோண்டுவானா
மேலும், வடஇந்திய பகுதிகளில் உள்ள நில நடுக்குகளில் செடி, கொடிவகை உயிரினங்களின் சுவடுகள் காணப்படுகிறது. அவையும் மிகப் பழைய உயிர்வகைகளாக இல்லை. இவற்றுக்கு மாறாக, தென்னிந்தியாவில் உள்ள பாறைகளின் அடிப்பகுதிகளில் உயிர் வகைக்கே இடமில்லாத கருங்கல் அல்லது நெருப்பு வண்ணக்கல் காணப்படுகிறது. அதன் மேற்பகுதிகளில் மிகப்பழைய செடி, கொடிகளின் வளர்ச்சி முறைப்படி காணப்படுகின்றன.
தி. வே. சுந்தரம்
மேற்கோள்கள்
பகுப்பு:தமிழகத் தொழிலதிபர்கள் பகுப்பு:1877 பிறப்புகள் பகுப்பு:திருநெல்வேலி மாவட்ட நபர்கள் பகுப்பு:1955 இறப்புகள்
கோண்டுவானா
ஆப்பிரிக்க கண்டமும், இந்தியாவும் பெரிதும் ஒத்திருப்பதில் இருந்து லெமுரியாகண்டம் ஆப்பிரிக்காவையும், இந்தியாவையும் இணைத்திருக்க வேண்டும். கிழக்கிந்திய தீவுகளும், ஆஸ்திரேலியாவும் ஒத்திருப்பதில் இருந்து லெமுரியா கண்டம், ஆஸ்திரேலியா வலை ஒரு காலத்தில் பரந்து இருந்திருக்க வேண்டும், பசிபிக் தீவுகள் வட அமெரிக்காவவின் கலிபோர்னியா பகுதியுடன் ஒற்றுமை உடையவையாக இருப்பதால் அதனை லெமுரியா ஒரு வகையில் உள்ளடக்கி இருந்தது என்பவை விளங்கும்.
மேற்கோள்கள்
பகுப்பு:வரலாற்றுக் கண்டங்கள் பகுப்பு:மீப்பெரும் கண்டங்கள்
மிர்-542 நுண்ணிய ஆர் என் ஏ முன்னோடி குடும்பம்
மூலக்கூறு உயிரியலில் மிர் -542 நுண்ணிய ஆர் என் ஏ (mir-542 microRNA)என்பது குட்டையான ஆர் என் ஏ ஆகும். பல்வேறு இயந்திரநுட்பத்தின்போது மற்ற மரபன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது
தொடர்ந்து படிக்க
1. 2. 3. 4. 5. 6. 7. 8. 9. 10. 11. 12. 13. 14. 15.
வளைவுமாற்றுப் புள்ளி
வகை நுண்கணிதத்தில் வளைவுமாற்றுப் புள்ளி அல்லது திரும்பல் புள்ளி (point of inflection) என்பது ஒரு வளைவரையின் வளைவுத்தன்மை மாறும் இடமாகும். வளைவரையின் மீது அமையும் இப்புள்ளியில், அவ்வளைவரையின் வளைவுத்தன்மை மேல்நோக்கி குழிவிலிருந்து கீழ்நோக்கி குழிவாகவோ அல்லது கீழ்நோக்கி குழிவிலிருந்து மேல்நோக்கி குழிவாகவோ மாறுகிறது. ஒரு வளைவுமாற்றுப் புள்ளியில் வளவரையின் வளைவுத்தன்மையின் அளவின் குறி நேர்மத்திலிருந்து எதிர்மமாகவோ எதிர்மத்திலிருந்து நேர்மமாகவோ மாறும்.
தேவையான ஆனால் போதுமானதற்ற கட்டுப்பாடு
வளைவுமாற்றுப் புள்ளியின் வரையறையிலிருந்து அப்புள்ளிக்கு இருபுறமும் முதல் வகைக்கெழு, f′(x) -ன் குறி ஒரேமாதிரியாக இருக்குமென அறியலாம். இக்குறி நேர்மமாக இருந்தால் இப்புள்ளி உயரும் வளைவுமாற்றுப் புள்ளி என்றும் எதிர்மமாக இருந்தால் வீழும் வளைவுமாற்றுப் புள்ளி என்றும் அழைக்கப்படும்.
வகைப்படுத்தல்
சார்பின் இரண்டாம் வகைக்கெழுவின் மதிப்பு பூச்சியமாக அல்லது பூச்சியமற்றதாக அமைவதைப் பொறுத்து வளைவுமாற்றுப் புள்ளிகளை வகைப்படுத்தலாம்.
y = x3 சார்பின் வளைவரை மீது புள்ளி (0,0) ஒரு சேணப் புள்ளி. இப்புள்ளியில் வரைவரைக்கு x- அச்சு தொடுகோடாகும். இத்தொடுகோடு வளைவரையை (0,0) புள்ளியில் வெட்டுகிறது.
செனான் நைட்ரேட்டு
செனான் நைட்ரேட்டு (Xenon nitrate) என்பது (Xe(NO3) 2) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செனான் டைபுளோரைடுடன் நீரற்ற நைட்ரிக் அமிலத்தைச் சேர்த்து வினைபுரியச் செய்தால் நிலைத்தன்மையற்ற இச்சேர்மம் உருவாகி மறைகிறது. செனான் புளோரைடு நைட்ரேட்டு என்ற ஒற்றை நைட்ரேட்டைத் தயாரிக்கவும் ஆராயவும் முடிகின்ற அதேவேளையில் செனான் டைநைட்ரேட்டை தனித்துப் பிரிக்கவும் விவரிக்கவும் இயல்வதில்லை.
வளைவுமாற்றுப் புள்ளி
வகைப்படுத்தல்
இதே வளைவரையை ஆதிப்புள்ளியைப் பொறுத்து சிறிதளவு சுழற்றுவதன் மூலம் நிலையிலா வளைவுமாற்றுப் புள்ளியைக் காணமுடியும். இதில் ஆதிப்புள்ளியில் அமையும் தொடுகோடு வளைவரையை இரண்டாக வெட்டினாலும் அதன் சாய்வு பூச்சியமாக இருக்காது.
செனான் நைட்ரேட்டு
தயாரிப்பு
செனான் நைட்ரேட்டு பல உற்பத்தி முயற்சிகள் கீழ்கண்ட முறையில் அமைகின்றன:
வளைவுமாற்றுப் புள்ளி
ஈற்றணுகும் சார்புகள்
சில சார்புகளுக்கு வளைவுமாற்றுப் புள்ளிகள் இல்லாவிடினும் அவற்றின் வளைவுத்தன்மை மாறுகின்றன. அவை நிலைக்குத்தான ஈற்றணுகு கோடுகளைச் சுற்றி அல்லது தொடர்ச்சியின்மை இடங்களில் வளைவுத்தன்மையில் மாறலாம்.
செனான் நைட்ரேட்டு
தயாரிப்பு
XeF2 + 2HNO3 → Xe(NO3)2 + 2HF
வளைவுமாற்றுப் புள்ளி
ஈற்றணுகும் சார்புகள்
எடுத்துக்காட்டு:
செனான் நைட்ரேட்டு
தயாரிப்பு
இவ்வேதி வினையில் செம்பழுப்பு நிறத்தில் உருவாகும் திண்மம் 23 பாகை செல்சியசு வெப்பநிலையில் சிதைவடையும்போது தற்காலிகமாக நீல நிறமாக மாறுகிறது.
வளைவுமாற்றுப் புள்ளி
ஈற்றணுகும் சார்புகள்
என்ற சார்பு:
செனான் நைட்ரேட்டு
தயாரிப்பு
இருந்தபோதிலும் இது விரைவாக சிதைவடைகிறது.: Xe(NO3)2 → Xe + O2NOONO2 (நிலைத்தன்மையற்ற ஒரு நைட்ரசன் பெராக்சைடு) என்றாலும் ஒரு கலப்பு நைட்ரேட்டு கண்டிப்பாக இங்கு உள்ளது, FXeONO2. . புளோரோசெனோனியம் நைட்ரேட்டு என்ற பெயராலும் செனான் புளோரைடு நைட்ரேட்டு. என்ற பெயராலும் இவை அழைக்கப்படுகின்றன.
வளைவுமாற்றுப் புள்ளி
ஈற்றணுகும் சார்புகள்
ஆனால் 1, -1 இரண்டும் சார்பின் ஆட்களத்தில் அமையாமையால் வளைவுமாற்றுப் புள்ளிகளாக இருக்கமுடியாது.
செனான் நைட்ரேட்டு
தயாரிப்பு
கீழ்கண்ட வினை வழியாக இவை உருவாகின்றன : [FXeOXeFXeF][AsF6] + 2NO2F → FXeONO2 +NO2AsF6. FXeONO2 சேர்மத்தை தூய்மையாக்க இதை SO2ClF இல் கரைக்க வேண்டும். நைட்ரோனியம் ஆர்சனிக் எக்சாபுளோரைடு திண்மமாக வீழ்படிவாகிறது. செனான் டைபுளோரைடு சேர்மத்தை நீர்ம டைநைட்ரசன் டெட்ராக்சைடு கரைசலில் கரைத்து FXeONO2 சேர்மத்தை மாற்று தயாரிப்பு முறையில் தயாரிக்கலாம். இம்முறையில் குறைவான அளவிலேயே விளைபொருள் உருவாகிறது XeF2 + NO+ + NO3− → FXeONO2 + NOF at 0 °C இத்தயாரிப்பு முறை ஒரு திறனற்ற தயாரிப்பு முறையாகக் கருதப்படுகிறது. ஏனெனில் நீர்மத்தில் போதுமான அளவுக்கு நைட்ரேட்டு அயனி இருப்பதில்லை. மேலும் செனான் நைட்ரேட்டு சிதைவடைந்து மறைகிறது. XeF2 + HNO3 → FXeNO3 + HF மேற்கண்ட தயாரிப்பு முறையிலும் இச்சேர்மம் தயாரிக்கப் படுகிறது:.
பண்புகள்
புளோரோசெனோனியம் நைட்ரேட்டு வெண்மை நிறங்கொண்ட ஒரு படிகப்பொருளாகும். ஒற்றை சரிவச்சு கட்டமைப்பில் உள்ள இச்சேர்மத்தின் படிகங்கள் P21/c என்ற இடக்குழுவை ஏற்றுள்ளன. அலகுக்கூட்டில் நான்கு மூலக்கூறுகள் 386.6 Å3 என்ற ஒட்டுமொத்த கன அளவில் காணப்படுகின்றன. a=4.6663, b=8.799 Å c=9.415 Å மற்றும் செங்குத்துக் கோடல்லாத கோண அளவுகள் β=90.325°, α மற்றும் γ = 90° என்பவை இதன் கள அளவுகளாகும். படிகத்தின் அடர்த்தி அளவு 3.648 என்றும் மூலக்கூற்று எடை அளவு 212.3 எனவும் -173 பாகை செல்சியசு வெப்பநிலையில் மேற்கொள்ளப்பட்ட கணக்கீடுகள் தெரிவிக்கின்றன. செனான் மற்றும் புளோரின் அணுக்களுக்கிடையில் 1.992 Å பிணைப்பு இடைவெளியும், செனான் மற்றும் ஆக்சிசன் அணுக்களுக்கிடையில் 2.126 Å பிணைப்பு இடைவெளியும், ஆக்சிசன் மற்றும் நைட்ரசன் அணுக்களுக்கிடையில் 1.36 Å  பிணைப்பு இடைவெளியும், மற்ற நைட்ரேட்டு ஆக்சிசன் பிணைப்புகள் 1.199 (ஒருபக்கம்) மற்றும் 1.224 Å (மறுபக்கம்) அளவுகளையும் கொண்ட மூலக்கூறுகளாக உள்ளன. FXeO 177.6°, XeON 114.7°, (Xe)ONO 114.5° (ஒருபக்கம்), மற்றவை (Xe)ONO 118.4° (மறுபக்கம்) மற்றும் (Xe-அல்லாத)ONO அளவு 127.1° என்பவை பிணைப்புக் கோண அளவுகளாகும். செனான் அணுவின் மீதுள்ள பிணைப்பு நீளங்களும் கோணங்களும் FXeOSO2F மற்றும் FXeOTeF5 சேர்மங்களில் காணப்படுவதைப் போலவே உள்ளன. முனைவு ஆக்சிசன் பிணைப்பின் இருப்பை இந்த அளவுகள் உணர்த்துகின்றன. செனான்-ஆக்சிசன்–நைட்ரசன் பிணைப்பு கோணம் ஆலசன் நைட்ரேட்டுகளின் கோணங்களைக் காட்டிலும் அதிகமாக உள்ளன. இவ்வேறுபாடு செனான் ஆக்சிசன் பிணைப்பின் குறைந்த பிணைப்பு அடர்த்தியை வெளிப்படுத்துகின்றன. N-O ஒருபக்க பிணைப்பு நீளம் மற்ற ஆலசன் நைட்ரேட்டுக்கு எதிரான N-O மறுபக்க பிணைப்பு நீளத்தைக் காட்டிலும் அதிக நீளம் கொண்டதாக உள்ளது. FXeONO2 சேர்மம் நிலைப்புத்தன்மை அற்றதல்ல. -78 பாகை செல்சியசு வெப்பநிலையில் மெதுவாக இது XeF2.N2O4 ஆக உடைகிறது. இச்சிதைவு பல நாட்கள் அளவில் நிகழ்கிறது. 0 °பாகை செல்சியசு வெப்பநிலையில் FXeONO2 ஏழுமணி நேரம் என்ற அரை ஆயுட்கால அளவில் சிதைந்து XeF2 என்று மாறுகிறது.
மேற்கோள்கள்
பகுப்பு:செனான் சேர்மங்கள் பகுப்பு:நைட்ரேட்டுகள்
அகரம் பாலமுருகன் கோயில்
அகரம் பாலமுருகன் கோயில் என்னும் கோயில் கிருட்டிணகிரி மாவட்டம் ஒசூர் இராயக்கோட்டை சாலையில் உள்ள அகரம் என்ற ஊரில் உள்ள முருகன் கோயில் ஆகும். இக்கோயில் அறநிலையத்துறையின் கட்டுப்பாட்டில் இயங்குகிறது.
வரலாறு
இவ்வூரில் நெடுஞ்சாலை ஒட்டி உள்ள இக்கோயில் சுமார் 500 ஆண்டுகள் பழமையானதாகும். இக்கோயியில் குளத்துடன் அமைந்திருந்தது. கோயிலை புதுப்பிக்க எண்ணியவர்கள் ஏதோ ஒரு காரணத்தால் இக்கோயிலுக்கு பக்கத்திலேயே புதியதாக ஒருகோயிலைக்க்ட்டி வழிபாடு நடத்தி வருகின்றனர்.
அமைப்பு
கோயில் வளாகத்தில் விநாயகர், வள்ளி தெய்வானை உடனுறை சுப்பிரமணியர், சிவன் நவக்கிரகங்கள் சன்னதிகள் உள்ளன. மகாமண்டபத்தில் உள்ள உற்சவர் சன்னதியில் பாலமுருகனையும், வள்ளி தெய்வானை உடனுறை முருகனையும் காணலாம்.
விழாக்கள்
ஒவ்வோராண்டும் ஆடிக்கிருத்திகை அன்று பாலமுருகனுக்கு அபிசேக ஆராதனைகளும் சந்தனக் காப்பு அலங்காரத்துடன் சிறப்பு பூசைகள் செய்யப்படுகின்றன. புரட்டாசி அமாவாசையை அடுத்துவரும் 9 நாட்கள் நவராத்திரி விழாவாக கொண்டாடப்பட்டு, விஜயதசமியன்று உற்சவரின் ஊர்வலம் நடக்கிறது. கார்த்திகை தீபத்தன்று சிறப்பு வழிபாடு நடக்கிறது அன்று சொக்கப்பனை கொளுத்தப்படுகிறது. தைபூசத்தன்று தேர்திருவிழா நடக்கிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள முருகன் கோயில்கள்‎
திரவ பெட்ரோலிய வாயு
திரவ பெட்ரோலிய வாயு (எல்பிஜி, ஜிபிஎல் , எல்பி வாயு , அல்லது தானியங்கி எந்திர வாயு எனவும் கூறப்படும்) என்பது ஒரு எரியக்கூடிய ஹைட்ரோகார்பன் வாயுக்கள் கலந்த ஒரு எரிபொருளாக வெப்பக் கருவிகளிலும் வண்டிகளிலும் பயன்படுத்தப்பட்டு க்ளோரோஃப்ளோரோகார்பன்களுக்குப்பதில் ஓசோன் படலம் பாழ்படுதலைக் குறைக்க ஒருதூவாண உந்துபொருள் மற்றும் ஒரு குளிர்ப்பானாக அதிகளவில் பயன்படுத்தப்படுவதாகும்.
வாங்கி விற்கப்படும் பலவகையான எல்பிஜியில் ப்ரொபேன் கலவைகள், ப்யூடேன் கலவைகள் மற்றும் பரவலாகவுள்ள ப்ரொபேன் c3h8 (60%), ப்யூடேன் c4h10 (40%) எனும் இரண்டையும் கலந்த கலவை ஆகிய கலவைகள் அடிப்படையாக உள்ளன, காலநிலைக்கேற்ப– குளிர்காலத்தில் ப்ரொபேன் அதிகமாகவும், கோடை காலத்தில் ப்யூடேன் அதிகமாகவும் உள்ளவை பயன்படுத்தப்படுகின்றன. ப்ரொபைலின் மற்றும் ப்யுடைலின்களும் பொதுவாக சிறிய அளவில் உள்ளன. ஒரு சக்திவாய்ந்த மணம் வீசும் பொருள், ஈதேன்தியால், கசிவுகளை எளிதில் கண்டறிவதற்காக சேர்க்கப்படுகிறது. EN 589 என்பதே உலகத்தரநிலையாகும். அமெரிக்காவில், தியோஃபீன் அல்லது அமில் மெர்கேப்டன் ஆகியவையும் அங்கீகரிக்கப்பட்ட மணம் வீசும் பொருள்கள் ஆகும்.
எல்பிஜி என்பது கிராமப் பகுதிகளில் கிடைக்கும், எண்ணெயைவிட kWhக்கு 19 சதவீதம் குறைவாகவும், நிலக்கரியைவிட 30 சதவீதம் குறைவாகவும், க்ரிட் மூலம் விநியோகிக்கப்படுகின்ற நிலக்கரிமூலம் உற்பத்தியாகும் மின்சாரத்தைவிட 50 சதவீதத்திற்கும்மேலாக குறைவுபடும், குறைவான அளவு கரியை வெளிவிடுகின்ற ஒரு ஹைட்ரோகார்பன் எரிபொருள் ஆகும். ப்ரொபேனும் ப்யூடேனும் கலந்த ஒன்றாக இருப்பதால், ஜூல் ஒன்றுக்கு ப்யூடேனைவிட குறைவான கரியையும் ஆனால் ப்ரொபேனைவிட அதிகமான கரியையும் எல்பிஜி வெளிவிடுகிறது.
உற்பத்தியும் சேமிப்பும்
பெட்ரோலியம் அல்லது 'ஈரமான' இயற்கை வாயுவை சுத்திகரிப்புச் செய்வதன்மூலம் எல்பிஜி தொகுக்கப்படுகிறது, மேலும் பொதுவாக கச்சா எண்ணெயை சுத்திகரிப்புச் செய்யும்போது அல்லது பூமியிலிருந்து பீரிட்டு வரும் எண்ணெய் அல்லது வாயுவிலிருந்து பிரித்தெடுக்கப்படும்போது தயரிக்கப்படும் தொல்படிவ எரிபொருட்களிலிருந்து தயாரிக்கப்படுகிறது. அது முதன்முதலில் 1910ஆம் ஆண்டில் டாக்டர் வால்டர் ஸ்நெல்லிங் என்பவரால் தயாரிக்கப்பட்டது. 1912ஆம் ஆண்டில் முதல் வணிக உற்பத்திப் பொருளாக வந்தது. தற்போது அது, உபயோகிக்கப்படும் சக்தியில் 3%ஐ கொடுக்கிறது, பூமி அல்லது தண்ணீர் மாசுபடுதல் இன்றி புகையின்றி மிகக்குறைவான கந்தக வெளிப்பாட்டுடன் தெளிவாக எரிகிறது. டீசலின் கலோரிக் எண்42.5 எம்ஜே/கிகி (MJ/kg) மற்றும் ப்ரீமியம் க்ரேட் பெட்ரோல் (கேஸோலின்) கலோரிக் எண் 43.5 எம்ஜே/கிகி ஆகியவற்றுடன் ஒப்பிடும்போது, அதே வகையான கலோரிக் மதிப்பை எல்பிஜி பெற்றுள்ளது. இருப்பினும், அதனுடைய சக்தி அடர்த்தி 26 MJ/l கன அளவுக்கு பெட்ரோல் அல்லது டீசலளவினைவிட குறைவாக உள்ளது.
சாதாரண வெப்பம் மற்றும் அழுத்தத்தில், எல்பிஜி ஆவியாகும். இதனால், எல்பிஜி அழுத்தமுள்ள ஸ்டீல் பாட்டில்களில் விநியோகிக்கப்படுகின்றன. உள்ள திரவத்தின் வெப்ப விரிவுக்கு ஈடுகொடுக்கும்பொருட்டு, இந்த பாட்டில்கள் முழுவதுமாக நிரப்பப்படுவதில்லை; வழக்கமாக, அவற்றின் கொள்ளளவில் 80% முதல் 85% வரை அவை நிரப்பப்படுகின்றன. ஆவியாக்கப்பட்ட வாயுவின் கன அளவுக்கும் திரவமாக்கப்பட்ட வாயுவின் கன அளவுக்கும் உள்ள விகிதம் உட்பொருள், அழுத்தம் மற்றும் வெப்பநிலை ஆகியவற்றைச் சார்ந்து மாறுபடுகிறது; ஆனால் 250:1 எனும் விகிதத்தையொட்டி இருக்கிறது. எல்பிஜி திரவமாக மாறும் ஆவி அழுத்தம் எனப்படும் அழுத்தம் உட்பொருள் மற்றும் வெப்பநிலையைச் சார்ந்து மாறுபடுகிறது; உதாரணத்திற்கு, அது சுத்தமான ப்யூடேனுக்கு20 °C தோராயமாகவும்220 kPa சுத்தமான ப்ரொபேனுக்கு55 °C தோராயமாகவும் 2.2 MPa உள்ளது. எல்பிஜி காற்றைவிட கனமானது, எனவே அது தரையில் ஓடி தரைக்குக்கீழ் உள்ள தாழ்வுப் பகுதிகளில் நின்றுவிடும். சரியான முறைப்படி கையாளப்படவில்லையெனில் இது தீ மூட்டம் அல்லது மூச்சுத்திணறல் இடையூறுகளுக்கான காரணமாக அமையும்.
அதிக அளவிலான எல்பிஜி பெரிய தேக்கிகளில் தேக்கிவைக்கப்படலாம், தேவைப்பட்டால் பூமியிலும் புதைத்து வைக்கப்படலாம். மாற்றாக, வாயு சிலிண்டர்கள் பயன்படுத்தப்படலாம்.
எந்திர எரிபொருள்
thumb|upright
அக தகன எந்திரங்களில் எல்பிஜி எரிபொருளாகப் பயன்படுத்தப்படும்போது அது தானியங்கி வாயு அல்லது தானியங்கி ப்ரொபேன் எனப்படுகிறது. சில நாடுகளில், 1940ஆம் ஆண்டுகளிலிருந்து தீப்பொறி தீமூட்டல் எந்திரங்களில் பெட்ரோலுக்குப் பதிலாக அது பயன்படுத்தப்படுகிறது. இரண்டு சமீப ஆய்வுகள் எல்பிஜி-டீசல் கலவயை பரிசோதித்து, புகை வெளியீடும் எரிபொருள் செலவும் குறைகிறது ஆனால் ஹெச்ஸி(HC) வெளியீடு அதிகரிக்கிறது என கண்டுபிடித்துள்ளது. கார்பன் ஆக்சைடு(CO) வெளியீடு மீதான ஆய்வு பிரிக்கப்பட்டு, ஒன்றில் குறிப்பிடத்தக்க அதிகரிப்பினையும் மற்றொன்றில் குறைவான எந்திர சுமை இருக்கும்போது ஓரளவு அதிகரிப்பினையும் ஆனால் அதிக எந்திர சுமை இருக்கும்போது ஓரளவு குறைவையும் கண்டறியப்பட்டது. அது நச்சுத் தன்மையற்றது, அரிக்கும் தன்மையற்றது, டெட்ரா-எதில் ஈயம் அல்லது ஏதேனும் கூட்டுப்பொருள் இல்லாதது, அதிக ஆக்டேன் தரம் (108 RON) கொண்டது என்பன அதன் நன்மைகளாகும். பெட்ரோல் அல்லது டீசலைவிட அதிக சுத்தமாக அது எரிகிறது, குறிப்பாக இரண்டாவதாகக் குறிப்பிடப்பட்டதின் துகள்கள் இல்லாதது.
எல்பிஜியில் ஈதர் பெட்ரோல் அல்லது டீசலில் உள்ளதைவிட குறைவான சக்தி அடர்த்தி இருப்பதால், சமமான எரிபொருள் செலவு அதிகமாக உள்ளது. பல அரசுகள் பெட்ரோல் அல்லது டீசல் மீது விதிக்கும் வரியைவிட குறைவான வரியை எல்பிஜி மீது விதிக்கிறது, பெட்ரோல் அல்லது டீசலைவிட கூடுதலான எல்பிஜி பயன்பாட்டு அளவுக்கு அது உதவுகிறது. உலகில் மிகவும் பரவலாகப் பயன்படுத்தப்படும் மூன்றாவது இடத்தில் இருக்கும் எந்திர எரிபொருள் ப்ரொபேன் ஆகும். 2008ஆம் ஆண்டின் யூகத்தின்படி, உலகளவில் 13 மில்லியனுக்கும் அதிகமான வண்டிகள் ப்ரொபேன் எரிபொருள் வண்டிகளாக உள்ளன. வண்டியின் எரிபொருளாக ஆண்டுக்கு 20 மில்லியன் டன்னுக்கு (7 பில்லியன் யுஎஸ் கேலன்கள்) அதிகமாக பயன்படுத்தப்படுகிறது.
குளிரேற்றல்
வழக்கமாக, ஒரு வாயுவை ஈர்த்துக்கொள்ளும் குளிர் பதனி மூலமாக க்ரிட் பயன்பாடற்ற குளிர் பதனம் வழங்கலில், எல்பிஜி கருவியாக உள்ளது.
சுத்தமான, உலர்ந்த "ஐசோப்ரொபேன்" கூட்டு (குளிர்பதனி அமைப்பு R-290a ) மற்றும் ஐசோப்யூடேன் (R-600a) தள்ளுபடி செய்யும்படியான ஓசோன் குறையும் ஆற்றல் மற்றும் மிகக் குறைவான உலக வெப்பமயமாதல் ஆகியவற்றை கொண்டுள்ளன; மேலும் வழக்கமாகவுள்ள நிலையான குளிர்பதனி மற்றும் காற்றை ஒருநிலைப்படுத்தும் கருவிகளில் உள்ள R-12, R-22, R-134a, மற்ற க்ளோரப்்ளுரோகார்பன் அல்லது ஹைட்ரோஃப்ளுரோகார்பன் குளிர்பதனிகளுக்கான பதிலியாக செயல்படக்கூடும்.
தீப்பற்றக்கூடிய ஹைட்ரோகார்பன்களை தீப்பற்றாத குளிர்பதனப் பொருள்களை எடுத்துச் செல்ல முன்பு வடிவமைக்கப்பட்ட கருவிகளில் பயன்படுத்தியதில் குறிப்பிடத்தக்க தீ அல்லது வெடிக்கும் ஆபத்து உள்ளது       என்ற அடிப்படையில், இப்பேற்பட்ட பதிலி மோட்டார் வாகன குளிரூட்டும் கருவிகளில் பரவலாக தடுக்கப்படுகிறது அல்லது ஊக்குவிக்கப்படுவதில்லை.
ஹைட்ரோகார்பன்களால் நிரப்பப்பட்டு குளிரூட்டப்படும் வாகனங்களின் எண்ணிக்கையை ஒப்பிடும்போது இவ்வகை நிகழ்வுகள் மிகக் குறைவு எனும் அடிப்படையில், வணிகர்களும் ஹைட்ரோகார்பன் குளிர்பதனிகளை வரவேற்பவர்களும் இவ்வாறான தடைகளுக்கு எதிராக வாதிடுகின்றனர். நியூ சௌத் வேல்ஸ் பல்கலைக்கழகப் பேராசிரியர் ஒருவரால் செய்யப்பட்ட ஒரு குறிப்பிட்ட சோதனையால் எதிர்பாராதவிதமாக பயணிகள் பெட்டியில் திடீரென முழுமையான குளிர்பதன இழப்பு ஏற்பட்டு அதனால் தீப்பிடித்த மோசமான நிகழ்வு ஏற்பட்டது. அவருக்கும் பெட்டியில் இருந்த பலருக்கும் இலேசான தீக்காயங்கள் அவர்களது முகம், காதுகள் மற்றும் கைகளில் ஏற்பட்டது, மேலும் பல பார்வையாளர்களுக்கு முன்பக்கமிருந்த பயணிகளின் ஜன்னல் கண்ணாடி உடைந்து சிதறியதால் வெட்டுக்காயங்கள் ஏற்பட்டன. யாரும் கடுமையாக காயப்படவில்லை.
சமையல்
thumb|upright|சிங்கப்பூரில் எல்பிஜி சிலிண்டர்களை குடியிருப்பு பயனாளிகளுக்கு எடுத்துச் செல்லும் வாகனம் இந்தியாவின் 2001ஆம் ஆண்டு மக்கள்தொகைக் கணக்கெடுப்பின்படி, இந்தியக் குடியிருப்பில் 17.5% அல்லது 33.6 மில்லியன் குடியிருப்புகள் 2001ஆம் ஆண்டில் எல்பிஜியை சமையல் எரிவாயுவாகப் பயன்படுத்தின. இதைப் பயன்படுத்துவதில் 5.7% மட்டுமே பங்களிக்கும் இந்திய கிராமப்புறக் குடியிருப்புடன் ஒப்பிடும்போது பயன்பாட்டில் 48% சதவீதத்தைப் பங்களிக்கும் இந்தியக் குடியிருப்பினரில் 76.64% நகர்ப்புறக் குடியிருப்புகளே ஆகும். எல்பிஜிக்கு அரசு ஆதரவுநிதி அளிக்கிறது. எல்பிஜியின் விலை உயர்வு, நகர்புர இடைப்பட்ட வகுப்பினர் வாக்களிப்பினைப் பாதிப்பதால், அது இந்தியாவில் அரசியல் பாதிப்பு விஷயமாகும்.
ஒரு காலத்தில் ஹாங்காங்கில் எல்பிஜி பரவலாகப் பயன்படுத்தப்பட்ட எரிவாயுவாக இருந்தது; இருப்பினும், கட்டடங்களுக்கு வழங்கப்பட்ட நகர எரிவாயு விரிவாக்கத்தின் தொடர்ச்சி எல்பிஜியின் பயன்பாட்டினை குடியிருப்புகளில் 24%க்குக் குறைவாகக் குறைத்துள்ளது.
ப்ரேஜில் நாட்டின் நகர்புரத்தில் அதிகமாகப் பொதுவாக, நடைமுறையில் எல்லா குடியிருப்புகளிலும் பயன்படுத்தப்படும் சமையல் எரிவாயு எல்பிஜி ஆகும். ஏழைக் குடும்பங்கள் அரசு நிதியை ("வேல் எரிவாயு") எல்பிஜியைப் பெறுவதற்கென்றேப் பிரத்யேகமாகப் பெறுகின்றன.
இயற்கை எரிவாயுவுடனான ஒப்பீடு
எல்பிஜியில் இயற்கை எரிவாயுவைவிட (மீதேன்) (10.6 kWh/m3க்குச் சமமான 38 MJ/m3), அதிக கலோரிக் மதிப்பு (26.1kWh/m³க்குச் சமமான 94 MJ/m3)உள்ளதால் இயற்கை எரிவாயுவுக்குப் பதில் எல்பிஜியை எளிதாகப் பயன்படுத்த முடியாது. அதே எரிப்பான் கட்டுப்பாடுகளைப் பயன்படுத்துவதற்காகவும் அதேவகையான எரிக்கும் தன்மைகளை கொடுக்கவும், எளிதாகப் பதிலியாக்கக்கூடிய ஒரு தொகுப்பு இயற்கை எரிவாயுவினை (SNG) தயாரிக்க எல்பிஜி காற்றுடன் கலக்கப்படலாம். எல்பிஜியை உருவாக்கும் வாயுக்களைப் பொருத்து பரவலாக வேறுபட்டாலும், எல்பிஜி/காற்று கலவை விகித சராசரி 60/40. கலவை விகிதங்களைத் தீர்மானிக்கும் முறை, கலவையின் வொப் குறியீடு கணக்கீட்டு முறையாகும். அதே வொப் குறியீடு உள்ள வாயுக்கள் ஒன்றுக்கொன்று மாற்றத்தக்கதாகும்.
எல்பிஜி-அடிப்படையாகவுள்ள SNG, அவசரகால ஈடுசெய் கருவிகளில் பல பொது, தொழில் மற்றும் இராணுவ நிறுவுதல்களில் பயன்படுத்தப்படுகிறது, மேலும் பல பயன்பாடுகள் எல்பிஜி உச்ச சுத்தி(பீக் ஷேவிங்) இயந்திரத் தொகுதிகளை, அவற்றின் பங்கீட்டுக் கருவிகளுக்கு வழங்கவேண்டிய இயற்கை எரி வாயு குறைபாட்டினை சரிகட்ட அதிகத் தேவையான காலங்களில், பயன்படுத்துகின்றன. எரிவாயு வழங்கல் இணைப்புக்கு முன் வழங்கல் உள்கட்டமைப்பு ஏற்படுத்தப்படும்போது, LPG-SNG நிறுவுதல்கள் ஆரம்ப கால எரிவாயு அமைப்புகள் அறிமுகப்படுத்தும்போதுகூடப் பயன்படுத்தப்படுகின்றன. இந்தியா மற்றும் சைனா (மற்ற நாடுகளில்) உள்ள வளர் சந்தைகள் எல்பிஜி-எஸ் என் ஜி அமைப்புகளை, உள்ள இயற்கை எரிவாயு அமைப்புகளை விரிவாக்கம் செய்வதற்கு முன்பாக பயனாளி அடிப்படைகளை அதிகரிக்க, பயன்படுத்துகின்றன.
தீ ஆபத்தும் மட்டுப்படுத்தலும்
thumb|upright|சுத்திகரிப்பு நிலையங்களில் உள்ள அதேவகையான ஒரு கோளவடிவ வாயு கொள்கலம்
தீப்பற்றும் பொருள்களிலிருந்து எல்பிஜி கொள்கலங்களைப் பிரித்து வைப்பது மட்டுப்படுத்தும் முறைகளில் அடங்கும். உதாரணத்துக்கு, ரயில் போக்குவரத்தில், எல்பிஜி கொள்கலங்கள் அவற்றிற்கு இடையில் மற்ற பொருள்கள் வைக்கப்பட்டு எதிரெதிரே வைக்கப்படலாம். இது எப்போதும் நிரைவேற்றப்படுவதில்லை, ஆனால் அது பிரச்சினைக்கு மலிவான தீர்வு என்பதைக் காட்டுகிறது. மேலுள்ள வெளிவிடும் அடைப்பிதழ்களால், சுற்றியுள்ள ரயில்களைப்போல், எல்பிஜி ரயில் கார்களை எளிதில் அடையாளங்காணலம்.
எல்பிஜி கொள்கலங்களைப் பொருத்தமட்டில், எளிய பரமரிப்புக்காக, அடைப்பிதழ்களையும் ஆர்மச்சூர்களையும் மாத்திரம் வெளியில் தெரியும்படி வைத்து அவைகளை புதைக்கலாம். கொள்கலங்களில் அரிக்கும் இடையூறுகளை விளைவிக்கும் எந்திர பாழ்படுதல் பிரதான கலங்களுக்கு ஏற்படும் என்பதால் அதிகமான கவனம் செலுத்தப்படவேண்டும். புதைக்கப்பட்ட கொள்கலங்களில், வெளியில் தெரியும் பாகங்கள் மாத்திரம் அங்கீகரிக்கப்பட்ட வெப்பப்பெருக்கம் மற்றும் அல்லது வெப்பங்கொள் பூச்சுகள், அல்லது தீப்பிடிக்காத பூச்சுகள் போன்ற தீப்பிடிக்காத பொருள்களால் பராமரிக்கப்படவேண்டும். மீதிப்பகுதி மண்ணில் பெருமளவு பாதுகாக்கப்படுகிறது. கருவியை சரியாகப் பராமரிக்கவும் செயல்படுத்தவும் இணைக்கவேண்டிய தொடர்புகளை(டயல்கள்)யும் உட்பொருள்களையும் எளிதில் தொடர்புபடுத்த பிரத்யேக பிரித்தெடுக்கக்கூடிய உறைகள் உள்ளன.
எல்பிஜி கொள்கலங்கள் விரிவடைதல், சுருங்குதல்,நிரப்புதலும் காலிசெய்தலும் ஆகிய காரணங்களால் குறிப்பிடத்தக்க அசைவுக்குப் பாத்திரமானது; மிக தடித்த ஸ்டீல் சுவற்றினையுடைய கொள்கலத்துக்கும் இது பொருந்தும். தண்ணீரால் பாதிக்கப்படாத கொள்கலத்தின் வெளிப்பகுதியில் மண் வழியாக ஏற்படும் எந்திர பாழ்படுதலைக் கண்டறிதல் கடினம் என்பதால் இச்செயல்பாடு புதைக்கும் முறையில் ஈடுபடுவதைக் காலப்போக்கில் குறைக்கிறது. ஒரு சிறிய கல் ஈபாக்சி-பூச்சுள்ள ஓட்டின்மீது முன்னும் பின்னும் தேய்ப்பது தண்ணீரால் பாதிப்படையாத் தன்மையை நீக்கி இடையூறுக்கு ஆட்படுத்தக்கூடும், மேலும் சிதைவுக்குக் காரணமாகிறது.
முழு கோளங்களையும் மூடுவதற்கான கனிம பூச்சுகளின் பயனை ஒருவர் காகிதத்தில் கணக்கிட்டு நியாயப்படுத்தலாம், பூச்சுகளை நீண்ட காலத்திற்கு செயல்படுத்துவது கடினமானதாகலாம். காரப் பூச்சுகளைப் பயன்படுத்தி ஸ்டீல் மூலக்கூறுகளை துருப் பிடிப்பதிலிருந்து போதிய அளவு பாதுகாக்கலாம் எனும் யூகத்தில் இவ்விஷயத்தில் கடந்த காலங்களில் பெருந்தவறுகள்கூட நிகழ்ந்துள்ளன. இவ்வகை பூச்சுகளில் உள்ள காரத்தன்மை சிமிட்டி கற்களால் அமைகிறது. இருப்பினும், இக்காரத்தன்மை நிலையான பண்பாக இல்லை, உயர்தர ஈபாக்சி அடிப்படையைக் கொண்டுள்ள தண்ணீரால் பாதிப்படையாத்தன்மை மிக முக்கியமானது என்பதை உணர்த்துகிறது. மேலும், வெளியிலுள்ள பூச்சுகளின் குறைக்கப்பட்ட காரத்தன்மை முதலாவதாக பூச்சினை ஒன்றுசேர்க்கும் சிமிட்டி கல்மீது சிதைக்கும் திறனை கொண்டிருக்கும் என்பதால், வெளியிலிருந்து அளிக்கப்படும், பூச்சின் நீரால் பாதிப்பின்மை சில தீ பாதிப்பின்மை பூச்சு வணிகர்களுக்குத் தேவைப்படுகிறது. வேறுபடுத்தி பார்க்கும்போது, எவ்வாறாயினும் மூலக்கூற்றின் சிதைவுஒரு பொருட்டல்ல என்ற முறையில் வெப்பப்பெருக்கம் மற்றும் வெப்பங்கொள் பூச்சுகள் ஆரம்பகாலத்தில் பொதுவாக ஈபாக்சி அடிப்படையைக் கொண்டதாகும்.
தீயினால்பாதிப்பின்மை, அனைத்து தீத்தடுப்பினை ஏற்கும் பொருள்கள் போன்று, கடுமையான பயன் மற்றும் இணக்கம் சார்ந்த பட்டியலிடுதலையும் அங்கீகரித்தலையும் பொருத்தது. இதனால் பிரச்சினை இருப்பினும், இவ்வகையான வெளி அமைப்பு கட்டட நெறிமுறை அல்லது தீ நெறிமுறையைப் பொருத்தது அல்ல, என்பதால் தீயினால் பாதிப்பின்மைத் தன்மை ஏதும் இல்லாத பெரும்பாலான எல்பிஜி கொள்கலங்களைப் பார்க்கமுடிகிறது, உள்நாட்டுத் தயாரிப்பு கட்டுப்படுத்தும் கருவிகள் அவ்வப்போது இல்லாமல் போகிறது, காப்பீட்டு ஆய்வாளர் மட்டுமல்லாது எந்தவொரு அந்த எல்லையை நிர்வகிப்பவரும் உரிமயாளர்கள் மட்டுப்படுத்தும் முறைகளைக் கையாள கட்டாயப்படுத்தவேண்டும். இதுபோன்ற விஷயங்களைப் பொருத்து காப்பீடு கம்பெனிகள்கூட போட்டி மனப்பான்மையுடன் குழப்பத்தில் உள்ளன, விலையின் அடிப்படையில் மட்டுமின்றி, அவர்களுடைய ஆய்வாளர்களின் கடுமையான தேவைகளின் அடிப்படையிலும் போட்டியிடுகின்றன. எல்பிஜி கொள்கல தீ பாதிப்பின்மை சோதனகள் பல வகையானவை. பெர்லினில் "BAM" ல் உள்ள ப்ரௌன்ஷ்வெய்க் சோதனையில்தான் உண்மையான வெட்டவெளிச்சமான சோதனைக்கு உட்படுத்தப்படுகிறது. BAMன் முறை, ஒரு சிறிய எல்பிஜி கொள்கலத்தினை ஹைட்ரோகார்பன் சோதனை வளைவு ஆய்விற்கு உட்படுத்தி அந்த அளவின் அடிப்படையில் முடிவுகளைக் கொடுப்பதாகும். வட அமெரிக்கா முறைகள் UL1709 ஐ அடிப்படையைக் கொண்டதாகும். UL1709 சரியான நேரம்/வெப்பநிலை வளைவினை சோதனைக்குப் பயன்படுத்தும்போது, அது ஸ்டீல் தூண்களை மட்டும் (உத்திரங்களைக்கூட அல்ல) சோதிக்கப் பயன்படுத்தப்படுகிறது, BAM உண்மையில் தீயினால் பாதிக்கப்படாத ஒரு உண்மையான எல்பிஜி கொள்கலத்தை வெளிக்காடுகிறது. தீயினால் பாதிக்கப்படாத தன்மையை ஏற்படுத்தும் முறை எதுவாயினும், பயன் மற்றும் இணக்கம் சார்ந்த பட்டியலிடுதல் மற்றும் அங்கீகரித்தலில் கூடுதல் கவனம் செலுத்துவதும் தேர்ந்தெடுக்கப்பட்ட பொருள் பொருள் உற்பத்திச் சான்றுக்குட்பட்டதா என்பதை உறுதி செய்துகொள்வதும் மிக முக்கியமானதாகும், மூலச்சோதனையில் உற்பத்தி செய்யப்பட்ட பொருளானது செயல்பாட்டின்போது எதிர்கொள்ளும் சுற்றுச்சூழலுக்கு உட்படுத்தப்படுவதும் அடங்கும். குறிப்பாக வெப்பங்கொள் பொருள்கள் மற்றும் இண்ட்யூம்ஸெண்ட் போன்ற ஆர்கானிக் பொருள்களைப் பொருத்தமட்டில், அவற்றின் கால அளவை கூர்ந்து பரிசீலித்து உற்பத்தி செய்யப்பட்ட பொருள் எவ்வளவு காலம் பயன்படுத்தப்படக்கூடும் என்பதை அளவிடவேண்டும். இம்முறையினால்தான் UL1709 "பளிச்சிடுகிறது" உண்மையான தீ சோதனைக்கு முன்பாக சுற்றுச்சூழலில் உள்ள ஒன்றுதிரட்டப்பட்ட அனைத்து சக்தியையும் தாங்கும் எது ஒன்றும், உண்மையில் மிக சக்திவாய்ந்த ஒன்றாகும். அது தீயின் அருகில் போகும் முன்பே அதனை செயலிழக்கச்செய்தல் எனும் நிலையை தவிர்ப்பதே முக்கிய கருத்தாகும். சரியான சுற்றுச்சூழல் சோதனைகள் FIRSTக்குட்பட்டு பின்பு தீயை எதிர்கொள்ளும் பொருள்களைப் பயன்படுத்துவதால், சோதனை செய்யும்போது தொடர்புபடுத்தப்படும் அனைத்துவகை சுற்றுச்சூழல் பொருள்களுக்கும் ஒரே மாதிரிப்பொருளைப் பயன்படுத்துவதால், உரிய விடாமுயற்சியினை மேற்கொள்ளமுடியும், ஆனால் வேறொன்றும் செய்யமுடியாது. அதேபோல், இண்ட்யூம்ஸெண்ட்ஸ்க்கான DIBt காலக்கெடுத் தகுதிகள் மிகவும் நம்பத்தக்கவை என நிரூபித்துள்ளன. கால அளவு மற்றும் சுற்றுச்சூழலின் எல்லை மற்றும் பூர்த்தி செய்தல்மீது கூர்மையான கவனம் செலுத்துவதால், எதிர்பாராத தீ விபத்துக்களிலிருந்து வெளிப்படும் சக்தியிலிருந்து எல்பிஜி கொள்கலங்களை விடுவிக்கும் தீத்தடுப்பு முறைகளுக்கு அதிக நேரம் எடுத்துக்கொள்ளுதல், அதனால் முடிந்தவரை அதிகபட்சமாக ஒரு BLEVE ஏற்படுதலை குறைத்தல் முற்றிலும் சாத்தியமானது.
ஒரு கொள்கலம் வெடித்தால், முதலில் எல்பிஜி ஒரு மிக மிகக் குளிர்ந்த திரவமாகப் பரவுகிறது. இது எந்தவொரு பொருளையும் உறையவைக்கின்றது. பிறகு அச்சூழலில் அது கொதித்து பாதிக்கப்பட்ட இடத்தில் உள்ள எந்தவொரு உயிரினத்தையும் மூச்சுத்திணரவைக்கும் அளவுக்கு பிராணவயுவை (ஆக்சிஜனை) இடம்பெயரச்செய்யும் ஒன்றாக மாறுகிறது. திரவம் பரவும் பரப்பினைப்போல் பல நூறு மடங்கு பரப்பில் இவ்வாயு பரவுகிறது. ஒரு எல்பிஜி கொள்கலம் பல நூறு மைல் பரப்பிலுள்ள பிராணவயுவை (ஆக்சிஜனை) இடம்பெயரச்செய்யும். ஒரு குறிப்பிட்ட நிலையில் சூழலால் இவ்வாயுவின் அடர்வு குறைக்கப்படுகிறது. பிறகு அது தீப்பற்றக்கூடிய கலவை நிலையை அடையும். இது நிகழும்போது, பல சதுர மைல் பரப்பில் ஏற்படும் நெருப்புக் கோளம் அப்பரப்பில் உள்ள எல்லாவற்றையும் உட்கொள்ளும். இக்காரணத்திற்காக, எல்பிஜி மற்றும் எல்என்ஜி வசதிகள் கூர்ந்து கண்காணிக்கப்படுகின்றன.
2009ஆம் ஆண்டு ஜூன் மாதத்தில், எல்பிஜியை எடுத்துச்சென்ற ஒரு சரக்கு ரயில் இதாலியில், வயாரெக்கியோ ரயில் நிலையத்தில் தடம் புரண்டது. 29 நபர் கொல்லப்பட்டதுடன் 30 நபர் காயமடைந்தனர்.
புற இணைப்புகள்
பகுப்பு:எரிபொருட்கள் பகுப்பு:கூகுள் தமிழாக்கம்-வேதியியல்
காட்டம்பட்டி மதுரைவீரன் கோயில்
மதுரைவீரன் கோயில் தமிழ்நாட்டில் கோயம்புத்தூர் மாவட்டம், காட்டம்பட்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
1993
1993 (MCMXCIII) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். அனோ டொமினியின், அல்லது பொது ஊழியின், 1993வது ஆண்டாகும்; இரண்டாம் ஆயிரமாண்டின் 993வது ஆண்டாகும்; இருபதாம் நூற்றாண்டின் 93வது ஆண்டாகும்; 1990களின் நான்காவது ஆண்டாகும்.
பரவலாகப் பொருந்தும் கண்காணிப்புக் கருவி
பரவலாகப் பொருந்தும் கண்காணிப்புக் கருவி (Broadly Applicable Tracking System)  என்பது விலங்குகளின் அசைவுகளைக் கண்காணிக்க அறிவியலாளர்கள் பயன்படுத்தும் ஒரு சிறிய, இலகுரக கருவியாகும். ஒரு முதுகுப்பை போன்ற வடிவத்தில் இது உள்ளது. ஒரு வௌவால் அல்லது பிற சிறிய விலங்குகளின் பின்புறத்தில் இவ்வமைப்பு ஒட்டப்படுகிறது. இதில் புவியிடங்காட்டி மற்றும் கம்பியில்லா இணையதளக் கருவிகள் உள்ளன. இவை விலங்குகளின் அசைவுகளை அறிவியலாளர்கள் கண்காணிக்க அனுமதிக்கின்றன.